ประกาศกรมการขนส่งทางบกประกาศกรมการขนส่งทางบกเรื่อง กำหนดหลักเกณฑ์วิธีการ เงื่อนไข และระยะเวลาการตรวจและทดสอบและการออกหนังสือรับรองการตรวจและทดสอบส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิงตามกฎหมายว่าด้วยรถยนต์พ.ศ. ๒๕๖๐ ตามที่ได้มีประกาศกรมการขนส่งทางบกเรื่อง กำหนดหลักเกณฑ์ วิธีการ เงื่อนไข และระยะเวลาการตรวจและทดสอบและการออกหนังสือรับรองการตรวจและทดสอบส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิงตามกฎหมายว่าด้วยรถยนต์พ.ศ. ๒๕๕๐ ลงวันที่ ๕ พฤศจิกายน ๒๕๕๐ ไว้แล้ว นั้นโดยที่เป็นการสมควรปรับปรุงแก้ไขข้อกำหนดเกี่ยวกับหลักเกณฑ์วิธีการ เงื่อนไข และระยะเวลาการตรวจและทดสอบและการออกหนังสือรับรองการตรวจและทดสอบส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิงเพื่อให้สามารถนำเทคโนโลยีสารสนเทศมาใช้บันทึกข้อมูลและผลการตรวจและทดสอบรายงานผลการตรวจและทดสอบ และออกหนังสือรับรองการตรวจและทดสอบผ่านระบบอินเตอร์เน็ตซึ่งจะทำให้การตรวจสอบการตรวจและทดสอบส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิงเป็นไปอย่างมีประสิทธิภาพมากยิ่งขึ้นอาศัยอำนาจตามความในข้อ ๘ และข้อ ๙ของกฎกระทรวงกำหนดส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิงพ.ศ. ๒๕๕๐ อธิบดีกรมการขนส่งทางบก จึงออกประกาศไว้ ดังต่อไปนี้ข้อ๑ ให้ยกเลิกประกาศกรมการขนส่งทางบกเรื่อง กำหนดหลักเกณฑ์ วิธีการ เงื่อนไขและระยะเวลาการตรวจและทดสอบ และการออกหนังสือรับรองการตรวจและทดสอบส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิงตามกฎหมายว่าด้วยรถยนต์พ.ศ. ๒๕๕๐ ลงวันที่ ๕ พฤศจิกายน ๒๕๕๐ข้อ๒ ในประกาศนี้ถัง หมายความว่า ถังหรือภาชนะบรรจุก๊าซธรรมชาติอัดส่วนควบและเครื่องอุปกรณ์ หมายความว่าส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิงการตรวจและทดสอบ หมายความว่าการตรวจและทดสอบส่วนควบและเครื่องอุปกรณ์และการติดตั้งส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิงผู้ตรวจและทดสอบ หมายความว่า ผู้ได้รับหนังสือให้ความเห็นชอบการเป็นผู้ตรวจและทดสอบส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิงผู้ตรวจและทดสอบทั่วไป หมายความว่าผู้ตรวจและทดสอบที่ไม่เป็นผู้ผลิตรถยนต์ซึ่งตรวจและทดสอบส่วนควบและเครื่องอุปกรณ์และการติดตั้งส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิงกับรถที่ผ่านกระบวนการผลิตเสร็จเรียบร้อยแล้วผู้ตรวจและทดสอบที่เป็นผู้ผลิต หมายความว่าผู้ตรวจและทดสอบที่เป็นผู้ผลิตรถยนต์ซึ่งตรวจและทดสอบส่วนควบและเครื่องอุปกรณ์และการติดตั้งส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิงที่ผลิตจากโรงงานเป็นครั้งแรกก่อนจดทะเบียนซึ่งมีการกำหนดรหัสหรือรุ่นเป็นการเฉพาะผู้ติดตั้ง หมายความว่าผู้ได้รับหนังสือให้ความเห็นชอบการเป็นผู้ติดตั้งส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิงระบบสารสนเทศกรมการขนส่งทางบก หมายความว่าระบบงานที่กรมการขนส่งทางบกจัดทำขึ้นเพื่อให้ผู้ตรวจและทดสอบบันทึกข้อมูลผลการตรวจและทดสอบ รายงานผลการตรวจและทดสอบและออกหนังสือรับรองการตรวจและทดสอบผ่านระบบอินเตอร์เน็ตระบบโทรทัศน์วงจรปิด หมายความว่า ระบบการบันทึกภาพเคลื่อนไหวด้วยกล้องวงจรปิดที่สามารถเชื่อมต่อและส่งสัญญาณภาพไปยังระบบสารสนเทศกรมการขนส่งทางบกได้ข้อ๓ การตรวจและทดสอบต้องปฏิบัติตามหลักเกณฑ์ดังนี้(๑)ตรวจสอบความถูกต้องของส่วนควบและเครื่องอุปกรณ์ให้เป็นไปตามมาตรฐานส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิงตามที่กรมการขนส่งทางบกประกาศกำหนดรวมทั้งตรวจสอบรายละเอียดต่าง ๆ ของส่วนควบและเครื่องอุปกรณ์ซึ่งต้องตรงตามหนังสือรับรองการติดตั้งส่วนควบและเครื่องอุปกรณ์(๒)ตรวจสอบความถูกต้องของการติดตั้งส่วนควบและเครื่องอุปกรณ์ให้เป็นไปตามหลักเกณฑ์วิธีการติดตั้งตามที่กรมการขนส่งทางบกประกาศกำหนด(๓)ตรวจสอบความถูกต้องของการติดเครื่องหมายแสดงการใช้ก๊าซธรรมชาติอัดเป็นเชื้อเพลิงข้อ๔ วิธีการตรวจและทดสอบให้ปฏิบัติตามคู่มือปฏิบัติงานตรวจและทดสอบข้อ๕ การตรวจและทดสอบถังต้องเป็นไปตามมาตรฐานขององค์การระหว่างประเทศว่าด้วยการมาตรฐานเลขที่ ISO ๑๙๐๗๘ข้อ๖ ผู้ตรวจและทดสอบต้องดำเนินการตามเงื่อนไขดังต่อไปนี้(๑)ผู้ตรวจและทดสอบทั่วไป(ก)ทำการตรวจและทดสอบ ณสถานที่ประกอบกิจการตามที่ระบุไว้ในหนังสือให้ความเห็นชอบโดยบุคลากรของผู้ตรวจและทดสอบโดยระหว่างดำเนินการตรวจและทดสอบให้ส่งสัญญาณจากระบบโทรทัศน์วงจรปิดไปยังระบบสารสนเทศของกรมการขนส่งทางบกตลอดเวลาและต้องจัดเก็บข้อมูลจากระบบโทรทัศน์วงจรปิดไว้ไม่น้อยกว่า ๑ ปี(ข)ทำการตรวจและทดสอบเฉพาะรถที่ติดตั้งส่วนควบและเครื่องอุปกรณ์โดยผู้ได้รับความเห็นชอบการเป็นผู้ติดตั้งจากกรมการขนส่งทางบกเท่านั้นเว้นแต่กรณีเป็นรถที่ได้ติดตั้งส่วนควบและเครื่องอุปกรณ์ไว้แล้วก่อนวันที่ ๑๔ธันวาคม พ.ศ. ๒๕๕๐ ก็ให้สามารถทำการตรวจและทดสอบได้(ค)ปฏิบัติตามขั้นตอนและวิธีการตรวจและทดสอบตามที่กำหนดไว้ในคู่มือปฏิบัติงานตรวจและทดสอบโดยใช้เครื่องมือเครื่องใช้และสิ่งอำนวยความสะดวกของผู้ตรวจและทดสอบ(ง)เมื่อตรวจและทดสอบรถแต่ละคันเสร็จสิ้นให้ผู้ตรวจและทดสอบวินิจฉัยผลการตรวจและทดสอบโดยต้องบันทึกข้อมูลผลการตรวจและทดสอบและบันทึกข้อบกพร่องกรณีรถไม่ผ่านการตรวจและทดสอบ (ถ้ามี) ลงในระบบสารสนเทศกรมการขนส่งทางบกทันที(จ)รถที่ผ่านการตรวจและทดสอบให้ผู้ตรวจและทดสอบออกหนังสือรับรองการตรวจและทดสอบจากระบบสารสนเทศกรมการขนส่งทางบกให้แก่เจ้าของรถหรือผู้นำรถเข้ารับการตรวจและทดสอบพร้อมติดเครื่องหมายผ่านการตรวจและทดสอบการติดตั้งตามแบบท้ายประกาศนี้ที่ด้านในซ้ายของกระจกกันลมหน้าให้เห็นได้อย่างชัดเจนและติดเครื่องหมายผ่านการตรวจและทดสอบถังตามแบบท้ายประกาศนี้ไว้ที่ถังทุกใบในตำแหน่งที่เห็นได้อย่างชัดเจนสำหรับรถที่ไม่ผ่านการตรวจและทดสอบให้ผู้ตรวจและทดสอบแจ้งผลการตรวจและทดสอบ และข้อบกพร่องของรถคันนั้น พร้อมจัดพิมพ์รายงานผลการตรวจและทดสอบจากระบบสารสนเทศกรมการขนส่งทางบกให้แก่เจ้าของรถหรือผู้นำรถเข้ารับการตรวจและทดสอบและหากพบถังไม่ปลอดภัยต่อการใช้งานเนื่องจากถังหมดอายุ มีข้อบกพร่อง ชำรุดหรือเสียหายจนไม่สามารถใช้งานต่อไปได้ให้พ่นตัวอักษรสีแดงคำว่า ห้ามใช้ถัง ไว้ที่ถังในตำแหน่งที่เห็นได้อย่างชัดเจน(ฉ)จัดเก็บค่าบริการตรวจและทดสอบตามอัตราที่กำหนดท้ายหนังสือให้ความเห็นชอบการเป็นผู้ตรวจและทดสอบ(๒)ผู้ตรวจและทดสอบที่เป็นผู้ผลิต(ก)ทำการตรวจและทดสอบ ณสถานที่ประกอบกิจการตามที่ระบุไว้ในหนังสือให้ความเห็นชอบโดยบุคลากรของผู้ตรวจและทดสอบ(ข)ทำการตรวจและทดสอบเฉพาะรถที่ติดตั้งส่วนควบและเครื่องอุปกรณ์โดยผู้ได้รับความเห็นชอบการเป็นผู้ติดตั้งจากกรมการขนส่งทางบกซึ่งเป็นผู้ติดตั้งที่เป็นผู้ผลิตรถยนต์ที่ผลิตขึ้นเองในประเทศไทยเท่านั้น(ค)เมื่อตรวจและทดสอบรถแต่ละคันเสร็จสิ้น ให้ผู้ตรวจและทดสอบวินิจฉัยผลการตรวจและทดสอบโดยต้องบันทึกข้อมูลผลการตรวจและทดสอบลงในระบบสารสนเทศกรมการขนส่งทางบกทันที(ง)ออกหนังสือรับรองการตรวจและทดสอบตามแบบท้ายประกาศนี้ให้แก่เจ้าของรถหรือผู้นำรถเข้ารับการตรวจและทดสอบและจัดเก็บสำเนาหนังสือรับรองการตรวจและทดสอบพร้อมรายละเอียดแนบท้ายหนังสือรับรองการตรวจและทดสอบของรถที่ได้รับการบริการไว้ที่สถานประกอบกิจการให้พร้อมสำหรับการตรวจสอบของกรมการขนส่งทางบกเป็นระยะเวลาไม่น้อยกว่า๓ ปี ทั้งนี้ รายละเอียดแนบท้ายหนังสือรับรองการตรวจและทดสอบให้มีรายการอย่างน้อยดังนี้๑)ชื่อผู้ตรวจและทดสอบ๒)เลขที่หนังสือรับรอง๓)วันที่ทำการตรวจและทดสอบ๔)สถานที่ตรวจและทดสอบ๕)หมายเลขทะเบียนรถ หรือหมายเลขประจำรถ (Vehicle Identity Number : VIN)๖)หมายเลขเครื่องยนต์๗)รายงานการตรวจและทดสอบมาตรฐานส่วนควบและเครื่องอุปกรณ์ที่ติดตั้ง(จ) ติดเครื่องหมายผ่านการตรวจและทดสอบการติดตั้งตามแบบท้ายประกาศนี้ ที่ด้านในซ้ายของกระจกกันลมหน้าหรือติดแผ่นป้ายแสดงวันที่ตรวจและทดสอบ วันที่ตรวจและทดสอบครั้งต่อไป และชื่อผู้ตรวจและทดสอบไว้ที่ตัวรถในตำแหน่งที่เห็นได้อย่างชัดเจนใกล้กับอุปกรณ์รับเติมก๊าซ(ฉ)ติดเครื่องหมายผ่านการตรวจและทดสอบถังตามแบบท้ายประกาศนี้หรือติดแผ่นป้ายแสดงหมายเลขของถัง วันที่ตรวจและทดสอบ วันที่ถังหมดอายุชื่อผู้ตรวจและทดสอบไว้ที่ถังทุกใบในตำแหน่งที่เห็นได้อย่างชัดเจนข้อ๗ การตรวจและทดสอบต้องดำเนินการภายในกำหนดระยะเวลาดังนี้(๑)รถที่ติดตั้งส่วนควบและเครื่องอุปกรณ์โดยผู้ติดตั้งที่เป็นผู้ผลิตที่ผลิตในประเทศไทยให้ทำการตรวจและทดสอบโดยผู้ตรวจและทดสอบที่เป็นผู้ผลิตก่อนการจดทะเบียนครั้งแรกหลังจากนั้นให้ทำการตรวจและทดสอบโดยผู้ตรวจและทดสอบทั่วไปภายใน ๓๐ วันก่อนชำระภาษีประจำปีของปีที่ ๔หลังจากนั้นให้ทำการตรวจและทดสอบโดยผู้ตรวจและทดสอบทั่วไปภายใน ๓๐ วัน ก่อนชำระภาษีประจำปีทุกปีกรณีแก้ไขเพิ่มเติมหรือเปลี่ยนแปลงส่วนควบและเครื่องอุปกรณ์ให้แตกต่างไปจากการติดตั้งของผู้ติดตั้งที่เป็นผู้ผลิตรถยนต์ก่อนครบกำหนดชำระภาษีประจำปีของปีที่ ๔ ให้ทำการตรวจและทดสอบโดยผู้ตรวจและทดสอบทั่วไปภายใน ๓๐ วัน ก่อนมาดำเนินการทางทะเบียน(๒)รถที่ติดตั้งส่วนควบและเครื่องอุปกรณ์โดยผู้ติดตั้งทั่วไปหรือผู้ติดตั้งที่เป็นผู้ผลิตซึ่งอยู่ในต่างประเทศให้ทำการตรวจและทดสอบโดยผู้ตรวจและทดสอบทั่วไปภายใน ๓๐ วัน ก่อนแจ้งเปลี่ยนชนิดเชื้อเพลิงหรือก่อนการจดทะเบียนแล้วแต่กรณี หลังจากนั้นให้ทำการตรวจและทดสอบโดยผู้ตรวจและทดสอบทั่วไปภายใน ๓๐ วันก่อนชำระภาษีประจำปีทุกปี(๓)กรณีเปลี่ยนแปลงถังให้ทำการตรวจและทดสอบภายใน ๓๐ วันก่อนมาดำเนินการทางทะเบียน(๔)กรณีการแจ้งเปลี่ยนชนิดเชื้อเพลิง หรือการดำเนินการทางทะเบียน ได้แก่การเปลี่ยนแปลงถังและการเปลี่ยนแปลงส่วนควบและเครื่องอุปกรณ์สำหรับใช้ก๊าซธรรมชาติอัดเป็นเชื้อเพลิงก่อนครบกำหนดชำระภาษีประจำปีในปีนั้นน้อยกว่า ๑๘๐ วันให้นำรถเข้ารับการตรวจและทดสอบครั้งต่อไปภายใน ๓๐ วัน ก่อนชำระภาษีประจำปีของปีถัดไป(๕)รถที่แก้ไขเปลี่ยนแปลงหรือติดตั้งส่วนควบและเครื่องอุปกรณ์สำหรับใช้ก๊าซธรรมชาติอัดเป็นเชื้อเพลิงใหม่ต้องทำการติดตั้งโดยผู้ติดตั้งและผ่านการตรวจและทดสอบตามประกาศนี้ทุกครั้งที่มีการเปลี่ยนแปลงหรือติดตั้ง(๖)การติดตั้งส่วนควบและเครื่องอุปกรณ์สำหรับใช้ก๊าซธรรมชาติอัดเป็นเชื้อเพลิงเข้ากับเครื่องยนต์ที่เปลี่ยนแปลงใหม่ต้องทำการติดตั้งโดยผู้ติดตั้งและผ่านการตรวจและทดสอบตามประกาศนี้ทุกครั้งที่มีการติดตั้งข้อ๘ หนังสือรับรองการตรวจและทดสอบที่ได้ออกไว้ก่อนวันที่ประกาศฉบับนี้มีผลบังคับใช้ให้ใช้ได้ต่อไปจนกว่าจะครบกำหนดการตรวจและทดสอบครั้งต่อไปหรือให้สิ้นสุดเมื่อมีการเปลี่ยนแปลงถังหรือส่วนควบและเครื่องอุปกรณ์ตามข้อ ๗ข้อ ๙[๑] ประกาศนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปประกาศ ณ วันที่ ๒๙กันยายน พ.ศ. ๒๕๖๐สนิท พรหมวงษ์อธิบดีกรมการขนส่งทางบก[เอกสารแนบท้าย]๑.แบบหนังสือรับรองการตรวจและทดสอบการติดตั้ง สำหรับผู้ตรวจและทดสอบที่เป็นผู้ผลิต๒.แบบเครื่องหมายผ่านการตรวจและทดสอบการติดตั้ง๓.แบบเครื่องหมายผ่านการตรวจและทดสอบถัง(ดูข้อมูลจากภาพกฎหมาย)ภวรรณตรี/จัดทำ๒๐ ธันวาคม๒๕๖๐ปุณิกา/ตรวจ๓๐ ธันวาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๓๐๐ ง/หน้า ๙๔/๔ ธันวาคม ๒๕๖๐